CELEX: 32018D1505
Language: da
Date: 2018-09-12 00:00:00
Title: Europa-Parlamentets og Rådets afgørelse (EU) 2018/1505 af 12. september 2018 om anvendelse af Den Europæiske Unions Solidaritetsfond med henblik på at yde bistand til Bulgarien, Grækenland, Litauen og Polen

15.10.2018   
               
               
                  DA
               
               
                  Den Europæiske Unions Tidende
               
               
                  L 258/3
               
            
         EUROPA-PARLAMENTETS OG RÅDETS AFGØRELSE (EU) 2018/1505
         af 12. september 2018
         om anvendelse af Den Europæiske Unions Solidaritetsfond med henblik på at yde bistand til Bulgarien, Grækenland, Litauen og Polen
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (1), særlig artikel 4, stk. 3,
         under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (2), særlig punkt 11,
         under henvisning til forslag fra Europa-Kommissionen,
         og ud fra følgende betragtninger:
         
                     (1)
                  
                  
                     Den Europæiske Unions Solidaritetsfond (»fonden«) har til formål at gøre det muligt for Unionen at reagere hurtigt, effektivt og smidigt på katastrofesituationer for at udvise solidaritet med befolkningen i regioner, der rammes af naturkatastrofer.
                  
               
                     (2)
                  
                  
                     Fonden må ikke overstige et årligt beløb på 500 000 000 EUR (i 2011-priser), jf. artikel 10 i Rådets forordning (EU, Euratom) nr. 1311/2013 (3).
                  
               
                     (3)
                  
                  
                     Den 11. januar 2018 indsendte Bulgarien en ansøgning om støtte fra fonden som følge af en oversvømmelse forårsaget af voldsom regn og kraftige storme den 25. og 26. oktober 2017.
                  
               
                     (4)
                  
                  
                     Den 11. oktober 2017 indsendte Grækenland en ansøgning om støtte fra fonden, efter at et jordskælv havde ramt den sydægæiske region og øen Kos den 20. juli 2017.
                  
               
                     (5)
                  
                  
                     Den 22. december 2017 indsendte Litauen en ansøgning om støtte fra fonden som følge af en oversvømmelse forårsaget af vedvarende regn i løbet af sommeren og efteråret 2017.
                  
               
                     (6)
                  
                  
                     Den 25. oktober 2017 indsendte Polen en ansøgning om støtte fra fonden som følge af de usædvanligt voldsomme storme og kraftige regnskyl, der ramte landet mellem den 9. og den 12. august 2017.
                  
               
                     (7)
                  
                  
                     Ansøgningerne fra Bulgarien, Grækenland, Litauen og Polen opfylder betingelserne for ydelse af et finansielt bidrag fra fonden, jf. artikel 4 i forordning (EF) nr. 2012/2002.
                  
               
                     (8)
                  
                  
                     Fonden bør derfor anvendes til at yde et finansielt bidrag til Bulgarien, Grækenland, Litauen og Polen.
                  
               
                     (9)
                  
                  
                     For at mindske den tid, det tager at anvende fonden, bør denne afgørelse anvendes fra datoen for dens vedtagelse —
                  
               VEDTAGET DENNE AFGØRELSE:
         
            Artikel 1
            Inden for rammerne af Unionens almindelige budget for regnskabsåret 2018 stiller Den Europæiske Unions Solidaritetsfond et beløb på 2 258 225 EUR til rådighed for Bulgarien, et beløb på 2 535 796 EUR til rådighed for Grækenland, et beløb på 16 918 941 EUR til rådighed for Litauen og et beløb på 12 279 244 EUR til rådighed for Polen i forpligtelses- og betalingsbevillinger.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
            Den anvendes fra den 12. september 2018.
         
         
            Udfærdiget i Strasbourg, den 12. september 2018.
            
               
                  På Europa-Parlamentets vegne
               
               A. TAJANI
               
                  Formand
               
            
            
               
                  På Rådets vegne
               
               K. EDTSTADLER
               
                  Formand
               
            
         
         
            (1)  EFT L 311 af 14.11.2002, s. 3.
         
            (2)  EUT C 373 af 20.12.2013, s. 1.
         
            (3)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).